Nøtterøy Kulturhus ønsker også å være et kulturhus for amatøroppsetninger med lokale aktører. Kulturhuset arrangerer over 100 forestillinger i året, og leier også ut salene til forskjellige arrangementer. Det har etablert seg som et av de fremste kulturhusene i Norge og er blitt et kulturhus for hele regionen. På de åpne forestillingene kommer det gjennomsnittlig 30 000 mennesker årlig. Halvparten av publikumet kommer fra fastlandet med Tønsberg og omegn.